Gan gefnogi eich trafodaeth gyda theori, ymarfer a thystiolaeth o’r lenyddiaeth, adfyfyriwch yn feirniadol ar sut y byddech yn cefnogi dysgwr unigol sydd a’i g/chynnydd yn cael ei effeithio gan rwystrau penodol i’w dd/dysgu yn ystod un cyfnod pendant o drosglwyddo (llorweddol neu fertigol). 
	Targed 1
	Cynnal eich lefel uchel o ddadansoddi beirniadol, gan sicrhau ymchwiliad cytbwys i ddata gwrthgyferbyniol neu anghyflawn. Archwiliwch gyfleoedd ar gyfer cyfraniadau gwreiddiol i'ch maes, efallai trwy brosiectau ymchwil neu gyflwyniadau papur academaidd.
	Rydw i wedi beirniadu’r ymchwil darganfyddais yn yr aseiniad hon.

	Targed 2
	Ymgysylltu mwy ag astudiaethau achos i ddeall cymhlethdod senarios y byd go iawn. Cymhwyso gwybodaeth ddamcaniaethol yn rheolaidd mewn lleoliadau amrywiol, ymarferol, gan fyfyrio ar ganlyniadau i wella datrys problemau strategol.
	Rydw i wedi cynnwys astudiaethau achos yn fy ngwaith. 

	Targed 3
	Prawfddarllen ac adolygu eich cyfathrebu ar gyfer manwl gywirdeb. Arbrofi gydag offer trefnu uwch. Mynd i'r afael â gwendidau sgiliau mân drwy ddatblygiad proffesiynol.
	Darllenais fy asesniad i geisio anelu’n uchel tuag at safon uchel. 


Mae hawl gan bob plentyn yng Nghymru i fynychu’r ysgol, gan gynnwys ffoaduriaid. Mae pwyslais enfawr i gefnogi teuluoedd o Wcráin a’i integreiddio mewn i’r system addysg Gymraeg, (LLYW.CYMRU, 2022). Yn yr aseiniad hwn byddaf yn ffocysu ar y rhwystr iaith mae Rhys, sef ffoadur o Wcráin, yn gwynebu yn yr ysgol. Rhoddais y ffugenw Rhys i’r disgybl i gyd-fynd â chanllawiau BERA (2024) i sicrhau diogelwch y plentyn. Mae Rhys yn ddisgybl naw oed ym mlwyddyn pedwar. Symudodd o Wcráin un wythnos yn ôl i ffoi’r rhyfel. Gwelir trawma amlwg yn Rhys o ganlyniad i’r trosglwyddiad yma, ond fy ffocws yn yr aseiniad hwn fydd i ddarganfod y gefnogaeth addas am ei rhwystr iaith. Sylweddolais effaith enfawr ar gynnydd gwybyddol Rhys o ganlyniad i’i rhwystr iaith. Iaith gyntaf Rhys yw Wcreineg, a’i ail iaith yw Saesneg. Gall Rhys ddeall llawer o Saesneg, ond yn cael trafferth cyfathrebu yn yr iaith. Wrth i Rhys symud i ysgol Cymraeg, mae disgwyliad iddo gwblhau’i waith drwy gyfrwng y Gymraeg. Felly yn yr aseiniad hwn byddaf yn ffocysu ar y gefnogaeth gallaf ddarparu i Rhys i’i helpu datblygu’u sgiliau gwybyddol. Gwelir yn yr astudiaeth achos BRYCS (2018) fod rhwystr iaith gallu creu amgylchedd ynysig i ffoaduriaid. Pwysleisia hyn y pwysigrwydd o gynnig cymorth i Rhys.  

Wrth i ddisgybl newydd ymuno’r ysgol, mae’n bwysig i arbrofi â dulliau cefnogaeth wahanol i ddarganfod beth sy’n gweithio’r orau iddyn nhw. Mae’r Bell Foundation yn rhaglen ddefnyddiol i sicrhau dyw ffoaduriaid ddim yn cael eu hynysu o fewn y system addysg. Mae’n elusen sy’n darparu cefnogaeth ieithyddol ar draws Prydain i sicrhau cynnydd effeithiol, (The Bell Foundation, 2024). Gall ysgolion dilyn y pum addysgeg i gefnogi athrawon creu strwythur am blant sy’n defnyddio SIY (Saesneg fel Iaith Ychwanegol). Mae’n bwysig i ysgolion Cymraeg datblygu’r rhaglen i gefnogi disgyblion sy’n dysgu Cymraeg. Byddaf yn gwneud ymdrech i gyfieithu’r adnoddau mae’r Bell Foundation yn darparu. Wrth ystyried y bedwaredd addysgeg, mae asesiad cyfannol yn caniatau athrawon i ddeall anghenion y plentyn, (The Bell Foundation, 2024).

Mae disgyblion Wcreineg yn gwynebu nifer o rwystrau wrth symud i wlad newydd; rhwystr iaith, gwahaniaethau diwylliannol ac ynysu cymdeithasol. Effeithia hyn datblygiad gwybyddol, emosiynol a chymdeithasol plentyn. Pwysleisia Espanol (2023) fod rôl allweddol ag athrawon i ffocysu ar les ffoaduriaid. Gwelir cynnydd o ddisgyblion Wcreineg yn ysgolion ym Mhrydain o ganlyniad i’r rhyfel. Dangosa data taw dyma’r goresgyniad fwyaf yn y degawdau diwethaf, felly mae cyfrifoldeb enfawr i’r byd addysg gwneud datblygiadau i’r cwricwlwm i sicrhau cydraddoldeb, (Espanol, 2023). Mae ymwybyddiaeth o gefnogaeth trawma yn hanfodol wrth addysgu plant o gefndir ffoaduriaid. Gwelir arwyddion amlwg o drawma yn ymarweddiad Rhys, felly bydd hyn yn elfen arall bydd rhaid ystyried wrth edrych ar ei gynnydd. I gyfeirio nôl at ddatblygiad gwybyddol Rhys, fydd angen cymryd camau gwahanol i gymharu â phlant Cymraeg â rhwystr academaidd.

Dywed UNICEF (2023) fod Ewrop wedi cymryd llawer o gamau i gefnogi caffaeliad iaith yn ddiweddar. Awgryma fod amlieithrwydd yn bwysig i ddefnyddio yn y dosbarth i ddatblygu sgiliau dwyieithog y disgybl. Pwynt pwysig i ystyried yw “language remains the most prevalent barrier to school integration across countries hosting Ukrainian children.”, (UNICEF, 2023). Cysyllta hyn â’r rhwystr fwyaf mae Rhys yn gwynebu yn yr ysgol. Mae’n anodd iddo gyfathrebu’u hanghenion gyda’r ysgol, sy’n oedi’r broses o gynnydd. Wrth flaenoriaethu cymorth ieithyddol Rhys, byddai’n haws rhoi cymorth emosiynol i helpu’u trawma. Ein brif ffocws fel ysgol bydd i ddatblygu’r iaith Cymraeg fel ei ail iaith, ond yn amlwg wrth i Rhys ddeall yr iaith Saesneg, bydd hyn yn fuddiol iddynt hwy gyfathrebu yn ddyddiol. Pwysleisia UNICEF fod prinder gwybodaeth ag ysgolion am y gefnogaeth gywir mae ffoaduriaid eisiau wrth symud i ysgol newydd, (UNICEF, 2023). I sicrhau fod pob aelod o staff yn ymwybodol o’r gefnogaeth gywir i gynnig Rhys, fyddwn yn cynnal cyfarfodydd staff sy’n cyfarwyddo’r gweithredoedd cywir i ddefnyddio.

Rhaglen allweddol i ystyried wrth weithio â ffoaduriaid ifanc yw’r Gronfa Plant (2000). Yn 2000, rhoddodd yr Adran Addysg a Sgiliau cyllid i 149 partneriaethau i gefnogi plant sydd at risg uchel o eithrio cymdeithasol. Gall eithrio cymdeithasol fod yn ganlyniad o’r rhwystr iaith, felly pwysleisia hyn y pwysigrwydd o ffocysu ar ddatblygiad Cymraeg Rhys. Dywed Dennis (2002), Hek a Sales (2002) a Rutter (2003) fod pwysigrwydd enfawr i wneud yn siŵr rydych yn cynnwys plant ym mhob elfen o addysg i sicrhau presenoldeb a chyrhaeddiad, (Hughes a Beirens, 2007). Mae’n bwysig ystyried fod yr ymchwil hon wedi dyddio sy’n gwneud hi’n annilys. Gall ysgolion dal defnyddio’r rhaglenni hyn i gefnogi’u ddisgyblion, ond mae adnoddau newydd, yn enwedig y cyfryngau, gallu cefnogi ffoaduriaid i ddysgu iaith newydd.

I gyfeirio at theori Bronfenbrenner, pwysleisia fod elfennau gwahanol ym mywyd plentyn sydd gallu effeithio’u ddatblygiad, (The Early Years & Childcare Service, 2021). Mewn achos Rhys, dyw’u systemau ecolegol ef ddim mor syml â phlant eraill. Dydych ddim gallu cyffredinoli systemau ecolegol pob plentyn oherwydd mae cefndir pawb yn wahanol. Dyma wendid i theori Bronfenbrenner. Pwysleisia Bronfenbrenner fod eich teulu ac athrawon yn rhan o’ch systemfeicro, (Paat, 2013). Y systemfeicro yw’r system sydd yn cael y dylanwad fwyaf ar ddatblygiad plentyn, megis datblygiad iaith. I gysylltu â Rhys, golyga hyn fod y bobl yn eu systemfeicro yn siarad ieithoedd wahanol. Gall hyn rhoi straen ar y pwysau bydd Rhys yn gwynebu i ddysgu iaith newydd yng Nghymru. Wrth i Rhys ymfudo Wcráin, mae’i systemau ecolegol wedi cael eu tarfu. Nod byddwn yn gosod fel ysgol fydd i wneud yn siŵr ein bod yn cefnogi Rhys, ac i greu perthynas da â’i theulu. I feirniadu theori Bronfenbrenner, nid yw bob agwedd yn berthnasol i Rhys. Wrth ystyried y systemau allanol, nid yw berthnasau cymdeithasol Rhys wedi cael eu ffurfio eto. Bydd hyn yn broses fydd yn digwydd dros amser. Beirniada Barbara Rogoff theori Bronfenbrenner wrth bwysleisio fod diwylliannau pawb yn wahanol, felly byddwn yn wynebu disgwyliadau gwahanol, (Cabeza a Moscovitch, 2013). Yn achos Rhys, fydd y newidiad o normau diwylliannol yn anodd iddo ddod yn gyfarwydd â. Wrth gynnwys ei ddiwylliant ef yn y dosbarth, bydd hyn yn helpu Rhys ymgartrefu yn y dosbarth.  

I dynnu sylw at theori Vygotsky (1978), pwysleisia fod plant yn datblygu yn seiliedig ar eu profiadau cymdeithasol a ddiwylliannol, (Medical College of Wisconsin, 2022). Dangosa ffocws tuag at ddatblygiad gwybyddol, megis datblygiad ieithyddol. Beirniada Vygotsky (1978) y syniad taw profion yw’r dull gorau i asesu dealltwriaeth plentyn, (Reunamo a Nurmilaakso, 2007). Ni fydd Rhys yn deall digon o Gymraeg i gymryd profion yn annibynnol, yn enwedig ar ddechrau’i phrofiad addysgiadol yn yr ysgol. Cam byddaf yn cymryd i asesu iaith Rhys fydd i gynnal sgyrsiau aml i fonitro’i ddatblygiadau. Ond mae’n bwysig i ddilyn strwythur asesu’r ysgol hefyd, i sicrhau dydw i ddim yn gwahaniaethu Rhys gormod o’i chyfoedion. Beirniada Gullo (2005) syniadau Vygotsky gan ddweud fod angen asesu’r lefel mae plant yn cyflawni i sicrhau'r gallu i ffurfio cynllun cynnydd, (Reunamo a Nurmilaakso, 2007). Mae’n bwysig cofio fod theori Vygotsky wedi dyddio erbyn hyn, sy’n gwneud hi’n annilys. I gyfeirio nôl at syniad Vygotsky fod diwylliannau gwahanol yn defnyddio dulliau addysgu gwahanol, cysyllta hyn â Rhys, (Medical College of Wisconsin, 2022). Wrth i Rhys symud i Gymru yn ddiweddar, dyw e ddim yn gyfarwydd â’r derminoleg a’r ffordd rydyn ni’n addysgu. Bydd hyn yn broses i Rhys dod i’r arfer â.

Damcaniaethwr arall sydd yn ffocysu ar ddatblygiad iaith yw Bruner (1961). Ei brif syniad yw bod plant yn datblygu’i iaith trwy gyfathrebu ag eraill. Ein brif nod i ddatblygu iaith plentyn yw i’i addysgu sut i ddefnyddio’r iaith, yn hytrach â dealltwriaeth o eirfa, (Bruner, d.d). Yn debyg i theori Vygotsky, edrycha Bruner ar y cysyniad o ddiwylliant. Mae’r gwahaniaeth yn ein gramadeg a geirfa yn cael effaith ar y ffordd mae plant yn datblygu’u sgiliau iaith, (Takaya, 2008). I gysylltu’r theori hon â Rhys, fydd hi’n anodd iddo ddatblygu’i sgiliau iaith trwy gyfathrebu o ganlyniad i'w rhwystr iaith. Mae ei ddiwylliant ef yn wahanol i ein diwylliant ni yng Nghymru, felly gall hyn achosi oedi yn ei ddatblygiad. I gymharu â theori Bruner, mae Piaget yn pwysleisio fod camau i ddatblygiad gwybyddol plentyn,  (Lefa, 2014). Gwrthwyneba hyn â syniad Bruner fod dim cyfyngiadau ar yr amser fydd plant yn datblygu. Yn ôl Trafton (2018), yr oed gorau i ddysgu ail iaith yw rhwng genedigaeth a ddeg oed. Mae Rhys yn naw oed, felly pwysleisia hyn nid oes angen i ni bryderu fel ysgol am ei chynnydd.   

Yn ôl Bronfenbrenner (1979), “an ecological transition occurs whenever a person’s position in the ecological environment is altered as the result of a change in role, setting or both”, (Fabian a Dunlop, 2002, Tud 1). Mae Rhys wedi brofiadi trosglwyddiad enfawr yn ddiweddar, felly mae ei systemau ecolegol ef wedi newid yn hollol. Mae dau fath o drosglwyddiad; fertigol a llorweddol. Yn ôl Vogler et al. (2008), mae trosglwyddiad llorweddol yn digwydd yn aml, i gymharu â throsglwyddiad fertigol sy’n gysylltiedig â digwyddiad mawr yn eich bywyd, (Open Learn Create, d.d). Mae Rhys wedi brofiadi trosglwyddiad fertigol enfawr, felly bydd angen gosod stratigaethau llym i’i gefnogi.

I gyfeirio at Fodel Trosglwyddiadau Bridges, mae tri cham i’r broses o drosglwyddiad. Y cam cyntaf profiadodd Rhys oedd y broses o symud o Wcráin, sef y broses paratoi. Noda Bridges (1991) fod y broses hon gallu achosi straen enfawr ar y plentyn, ac effeithio’r ffordd maen nhw’n ymddwyn, (Bridges a Mitchell, 2000). Yn ystod yr wythnos diwethaf, mae Rhys wedi dangos arwyddion amlwg o ansicrwydd yn y dosbarth. Dywedodd ei rhieni fod y symudiad wedi cael effaith fawr ar ei ymarweddiad, felly mae pwyslais mawr i roi cymorth iddo yn ystod y cyfnod yma. Yn naturiol, rydych wedyn yn trosglwyddo i’r parth niwtral. Gellir hyn creu teimladau o ddryswch ac ansicrwydd i’r plentyn, a chreu rhwystrau fydd yn effeithio’i addysg, (Bridges a Mitchell, 2000). Ein bwriad ni fel athrawon yw rhoi cymorth i ddisgyblion symud i’r drydydd cam, i sicrhau cynnydd yn ei ddatblygiad emosiynol. Noda Bridges (1991) nid yw pawb yn llwyddo i ymgartrefu, felly mae pwysau mawr fel ysgol i gynnig y cymorth cywir i sicrhau rhyw fath o system gefnogol. I feirniadu theori Bridges, mae’n debygol fod pobl yn symud nôl ac ymlaen trwy’r camau, sy’n gwneud y broses yn fwy anodd, (Mutomorro, 2023).

Dangosa ymchwil taw ddisgyblion ag ADY sydd fwyaf tebygol o ddelio â throsglwyddiad, (Mentally Healthy Schools, d.d). Yn ôl y panel, pwysleisiodd Athro A bod hi’n anodd rhoi diagnosis ADY i blant â rhwystr iaith oherwydd dydych ddim wastad gallu adnabod os taw ADY neu’r rhwystr iaith sy’n atal eu cynnydd, (Athro A, 2024). I helpu deall anghenion y dysgwr, mae cyfathrebu â’r rhieni yn aml yn ffordd dda i adnabod sut mae’r plentyn yn ymddwyn yn y cartref, a’i chefndir addysg yn Wcráin. Dywed Jackson a Davis (2000) fod cyfranogiad rhieni yn hybu trosglwyddiad hawdd i ffoaduriaid. Mae’r gallu i gyfuno bywyd cartrefol ac ysgol plentyn yn rhoi’r ddealltwriaeth o anghenion y plentyn i’r athro, sydd yn fuddiol i'w chynnydd, (Cureton, 2020). Rhwystr i’r pwynt hyn yw’r rhwystr iaith y rhieni. Mae rhieni Rhys yn gallu siarad Saesneg sylfaenol, ond gallai fod yn anodd trafod rhai pynciau. Awgryma Cureton (2020) fod diffyg amser ag athrawon a’r rhieni gallu gweithredu fel rhwystr, felly gall cynllun cyfarfodydd wythnosol helpu â hyn.

I gyfeirio nôl at syniadau Vygotsky a Bruner, mae cefndir diwylliannol plentyn yn effeithio datblygiadau plentyn, (Zhou, 2020). Fy mwriad i fydd i gynnwys rhannau o ddiwylliant Rhys yn ein gwersi. Bydd hyn yn addysgu’i chyfoedion am ei draddodiadau a dathliadau, i wneud yn siŵr ei fod yn teimlo ei fod yn perthyn yn y dosbarth. Mae integreiddio diwylliannau yn y dosbarth yn bwysig iawn i ddangos bod pawb yn gyfartal, (Morrice, 2007). Byddaf yn ychwanegu ymadroddion Wcreineg i arddangosfeydd y dosbarth, fel ‘croeso’ ar fynedfa’r dosbarth. Gall disgyblion y dosbarth dysgu’r derminoleg hyn hefyd, i sicrhau ymdrech o gyfathrebu â Rhys. Bydd hyn yn cyd-fynd â’r diben ‘ddinasyddion egwyddorol a gwybodus’, i sicrhau fod disgyblion y dosbarth yn datblygu dealltwriaeth o ddiwylliannau ar draws y byd, (Llywodraeth Cymru, 2015).

Mae theori sgaffaldi Vygotsky yn ddefnyddiol wrth weithio â ffoadur newydd yn yr ysgol. Yn ôl Chang, Sung a Chen (2002), mae’r dull scaffaldi yn bersonol i’r unigolyn. Mae’n seiliedig ar eu hanghenion a rhwystrau, felly'r brif fath o gymorth bydd Rhys yn derbyn bydd cymorth llythrennedd, (Van Der Stuyf, 2002). Mae’r Bell Foundation yn hybu strategaethau sgaffaldi sydd yn helpu plant datblygu ail-iaith; modelu’r iaith, adnoddau gweledol a gwaith grŵp neu bâr,  (The Bell Foundation, 2024). Mae gweithgareddau cydweithredol yn effeithiol oherwydd mae’n gyfle da i Rhys gymdeithasu â’i chyfoedion. Gall y broses o wneud ffrindiau fod yn anodd am ddisgyblion â rhwystr iaith, ond noda McLoed, Verdon a Theobald (2015) taw’r perthnasau mae plant yn creu gyda’i chyfoedion sydd yn datblygu’u sgiliau iaith y fwyaf. Dangosodd yr astudiaeth achos fod plant yn rhyngweithio’r orau ar y buarth, felly wrth i mi arsylwi pwy mae Rhys yn cyfathrebu â yn ystod amser chwarae, byddaf yn ceisio paru nhw o fewn y dosbarth, (McLoed, Verdon a Theobald, 2015). Pwysleisia’r NALDIC (1999) fod sgaffaldi yn ddull effeithiol wrth addysgu dysgwyr SIY oherwydd mae’n galluogi i blant datblygu i fod yn ddysgwyr annibynnol, (The Bell Foundation, 2024). Dyma’r prif ddull byddaf yn defnyddio wrth gynllunio gwaith penodol i Rhys. I feirniadu’r dull sgaffaldi Vygotsky, noda Ameri (2020) fod y theori ddim yn berthnasol i bob grŵp diwylliannol a chymdeithasol. Ond yn fy marn i, gallwch ddatblygu elfennau o’r theori i weddu’r plentyn. Y ffocws ar ddechrau cyfnod Rhys yn yr ysgol bydd i addysgu geirfa syml. Mae llyfrau a gemau dwyieithog yn ddefnyddiol i drilio’r iaith, (Hess, 2021). 

I gyfeirio nôl at y dull adnoddau gweledol, byddaf yn creu banc o adnoddau gall Rhys ddefnyddio’n ddyddiol wrth gwblhau gwaith. Wrth iddo ddysgu geirfa allweddol Cymraeg, byddaf yn gwneud cardiau gyda lluniau i symleiddio’r broses. Mae gweithgareddau paru yn ddefnyddiol i ddysgwyr SIY. Bydd y gweithgaredd yn cynnwys set o luniau a set o eiriau, a nod y wers fydd i Rhys paru’r rhai cywir gyda’i gilydd, (The Bell Foundation, 2024). I gyd-fynd â’r gweithgaredd hon, gall gweddill y dosbarth cwblhau’r un dasg ond â geirfa Wcreineg. Bydd hyn yn wneud i Rhys teimlo fel ei fod yn perthyn i’r dosbarth, a bod ei iaith ef yr un mor bwysig â’r iaith Gymraeg. Ond i ddadansoddi’r dull, dangosa data o astudiaeth achos fod 25% o ddisgyblion yn weld y dull dysgu’n weledol yn annefnyddiol, (Shabiralyani et al., 2015). Nid yw pob dull addysgu yn gweithio i bob plentyn, felly bydd rhaid i mi asesu pa ddulliau fydd yn gweithio’r orau i Rhys.

Dull effeithiol i ddefnyddio wrth addysgu plant di-gymraeg yw’r Dull Trochi Iaith. Mae’n ffordd naturiol i hybu’r iaith Gymraeg trwy ddefnyddio’r arfer da, (Mudiad Meithrin, d.d.). Beirniadaeth o’r dull trochi yw diffyg staff sydd yn rhugl yn yr iaith, ond yn amlwg mewn sefyllfa Rhys, mae pob aelod o staff yn siarad Cymraeg, (Fortune, 2024). Ond i gysylltu â’r feirniadaeth, gall y dull trochi fod yn anodd i Rhys oherwydd does neb yn siarad ei iaith gyntaf. Mae’n bwysig nodi fydd aelod o staff allanol yn dod  i weithio’n uniongyrchol â Rhys ar ôl tymor yn yr ysgol. Dyw hyn ddim yn berthnasol i bob ysgol, ond yn ein hysgol ni, rydyn ni’n blaenoriaethu cymorth ychwanegol i ffoaduriaid datblygu’u sgiliau iaith. Bydd yr aelod o staff yma’n siarad Wcreineg ac yn gweithio’n un i un â Rhys i wneud yn siŵr ei fod yn cyflawni cynnydd. Bydd aelod o staff un i un yn rhoi’r cyfle i Rhys cael rhyngweithiadau effeithiol trwy gyfrwng y Gymraeg ac Wcreineg. Wrth i Rhys cyfathrebu â’i chynorthwyydd, byddai gallu mynegi’i deimladau am y trosglwyddiad mae wedi brofiadi, (Saint Anne Parish School, d.d). 

I grynhoi, mae’n amlwg fydd angen addasu i anghenion Rhys yn y dosbarth i sicrhau ei fod yn ymgartrefu yng Nghymru. Mae pwysigrwydd enfawr i addysgu gweddill y dosbarth o ddiwylliant Rhys, a pham mae wedi symud i Gymru. Ein brif nod fel ysgol fydd i ddatblygu’i iaith Gymraeg, ac i sicrhau cynnydd gwybyddol. Ond mae datblygiad emosiynol Rhys yr un mor bwysig â’i datblygiad gwybyddol, felly fydd sgyrsiau lles aml o werth i Rhys. Sicrha hyn fy mod gallu tracio’i chynnydd, ac asesu ba elfennau fydd angen mwy o gymorth. I gyfeirio at y Safonau Proffesiynol, byddaf yn datblygu technegau newydd wrth addysgu a datblygu fy strategaethau addysgu i gyd-fynd ag anghenion Rhys, (Llywodraeth Cymru, 2019). Bydd Rhys yn ymgartrefu’n naturiol dros amser, ac wrth ddefnyddio’r strategaethau yma fyddai’n dangos cynnydd ym mhob elfen o ddatblygiad.

